Dan Mitruț, vicepreședintele Societății Astronomice Române la acea dată, a susținut varianta exploziei în atmosferă a unui meteorit de masă mică. Această teorie nu este pe deplin acceptată deoarece alți specialiști cred că ar fi lăsat totuși urme la sol, așa cum s-a întâmplat la Tunguska, Siberia în anul 1908. De asemenea, varianta experimentului militar nu este totuși realistică deoarece suprafața acoperită a fost de cel puțin 15.500 kilometri pătrați iar teoria spargerii barierei sunetului a fost privită cu scepticism, din aceleași considerente.